rejauldu/bengali-wikipedia huggingface dataset:
লেবিয়া প্রসারিতকরণ, যাকে লেবিয়া প্রসারণ বা লেবিয়া টানাও বলা হয়, দক্ষতা সহকারে হস্তচালন (টানা) বা শারীরিক সরঞ্জামের (যেমন ওজন) মাধ্যমে লেবিয়া মাইনরা (নারী যৌনাঙ্গের ভিতরের ঠোঁট) লম্বা করার কাজ। "Rwandan Women View The Elongation Of Their Labia As Positive", retrieved on 18 June 2008 এটি পূর্ব এবং দক্ষিণ আফ্রিকার কিছু অংশে একটি পারিবারিক সাংস্কৃতিক অনুশীলন,  এবং অন্যত্র দেহ পরিবর্তনের অনুশীলন। এটি উভয় অংশীদারের যৌন পরিতৃপ্তির জন্য, নান্দনিকতা, প্রতিসাম্যতা রক্ষার জন্য সঞ্চালিত হয়।   লেবিয়া এবং পুরো ভালভার আকার, আকৃতি এবং রঙ একজন থেকে অন্য ব্যক্তিতে আলাদা। যে এই লেবিয়া প্রসারিতকরণ একটি আদর্শ মানের সাথে মানানসই করতে শরীরের এই অংশে পরিবর্তন করার চেষ্টা করা হয়, এবং এটি প্রায়ই বয়স্ক মহিলাদের দ্বারা বালিকাদের করা হয়, এটি মহিলাদের যৌনাঙ্গচ্ছেদ (এফজিএম) এবং শিশু নির্যাতনের সাথে তুলনা করা যেতে পারে।    সুবিধা, অসুবিধা ও চিকিৎসা সংক্রান্ত সমস্যা  প্রসারিত লেবিয়া প্রচণ্ড যৌন উত্তেজনা এবং মহিলাদের বীর্যপাতের সুবিধার্থে অনুভূত হয়, এবং উভয় অংশীদারের জন্য যৌন আনন্দ বৃদ্ধি করে বলে মনে করা হয়। "Rwandan Women View The Elongation Of Their Labia As Positive", retrieved on 18 June 2008 অসমভাবে লম্বা লেবিয়া রয়েছে এমন মহিলারা প্রতিসাম্য অর্জনের জন্য ছোট আকারের লেবিয়া বাড়াতে পারে। এগুলি ভিতরের দিকেও ফুলে যায়, আংশিকভাবে যোনির প্রবেশপথকে অবরুদ্ধ করে।  লেবিয়া প্রসারিত করার অভ্যাস যৌনবাহিত রোগ সংক্রমণের কারণ হয় না (এইচআইভি সহ)। এই ধরনের সংক্রমণ সাধারণত যৌন কার্যকলাপের মাধ্যমে পরবর্তী জীবনে ঘটে। কিছু লেখক দাবি করেছেন যে লেবিয়া প্রসারিতকরণ এবং সংক্রমণের হারের মধ্যে একটি কার্যকরী সংযোগ রয়েছে।    আরো দেখুন    ক্লিটোরাল বৃদ্ধির পদ্ধতি  লেবিয়া ফোঁড়ানো  লেবিয়া গৌরব  স্ট্রেচিং (শরীর ফোঁড়ানো), শরীরের অন্যান্য অংশ যেমন ঠোঁট এবং কানের লতি প্রসারিত করা  স্টেটোপিজিয়া, বড় নিতম্ব  সারাহ বার্টম্যান, একজন সান মহিলা  শিল্পে যোনি ও ভালভা   তথ্যসূত্র   বিষয়শ্রেণী:শিশু নির্যাতন বিষয়শ্রেণী:শরীর পরিমার্জন বিষয়শ্রেণী:ভালভা বিষয়শ্রেণী:মহিলাদের যৌনাঙ্গে পরিবর্তন বিষয়শ্রেণী:আফ্রিকার সংস্কৃতি বিষয়শ্রেণী:যুক্তরাজ্যে মহিলাদের যৌনাঙ্গচ্ছেদ বিষয়শ্রেণী:মহিলা যৌনাঙ্গ পদ্ধতি
রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।http://www.thehistoryofwwe.com/11.htm এটি রেসলম্যানিয়া কালানুক্রমিকের অধীনে প্রচারিত সপ্তবিংশ অনুষ্ঠান ছিল। এই অনুষ্ঠানটি ২০১১ সালের ৩রা এপ্রিল তারিখে মার্কিন যুক্তরাষ্ট্রের জর্জিয়ার আটলান্টার জর্জিয়া ডোমে অনুষ্ঠিত হয়েছে।  প্রাক-প্রদর্শনে দুইটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য মিজ ডাব্লিউডাব্লিউই চ্যাম্পিয়নশিপ ম্যাচে জন সিনাকে পরাজিত করেছে। অন্যান্য শীর্ষস্থানীয় ম্যাচে, এজ ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য আয়োজিত একক ম্যাচে আলবের্তো দেল রিওকে এবং নো হোল্ডস বারড ম্যাচে দি আন্ডারটেকার ট্রিপল এইচকে সাবমিশনের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।  ২০১১ সালের এই অনুষ্ঠানটি রেসলম্যানিয়া কালানুক্রমিকের সপ্তবিংশ অনুষ্ঠান ছিল, যা ৩রা এপ্রিল তারিখে মার্কিন যুক্তরাষ্ট্রের জর্জিয়ার আটলান্টার জর্জিয়া ডোমে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।  তথ্যসূত্র  বহিঃসংযোগ     ২০১১ রেসলম্যানিয়া বিষয়শ্রেণী:এপ্রিল ২০১১-এ মার্কিন যুক্তরাষ্ট্রে ঘটনা বিষয়শ্রেণী:২০১১-এ জর্জিয়া বিষয়শ্রেণী:জর্জিয়ায় ঘটনা বিষয়শ্রেণী:আটলান্টায় পেশাদার কুস্তি
সারাহ আল শিয়ারী (জন্ম: ২ মে, ২০০৫) একজন বেলজিয়ান তায়কোয়ান্দো খেলোয়াড় যিনি তিনি ২০২৪ গ্রীষ্মকালীন অলিম্পিকে ব্রোঞ্জ পদক এবং ২০২২ বিশ্ব তায়কোয়ান্দো প্রতিযোগীতায় স্বর্ণপদক অর্জন করেছেন৷ তিনি বেলজিয়ামের প্রতিযোগী হিসেবে প্রথম কোন তায়াকোয়ান্দো ইভেন্টে জয়লাভ করেছেন৷ তিনি জুনিয়র এবং সিনিয়র উভয় লেভেলে একই বছর স্বর্ণবিজয়ী হবার গৌরব অর্জন করেছেন৷ প্রথম কোন ইউরোপীয় মুসলিম হিসেবে তিনি গ্রীষ্মকালীন প্যারিস ২০২৪ অলিম্পিকে পদক লাভ করেছেন৷   ব্যক্তি জীবন  সারাহ শায়রীর পিতা একজন মরোক্কান বংশোদ্ভূত এবং মা বেলিজিয়ান৷ তিনি 2022 সনে অনুষ্ঠিত মেডিকেল এন্ট্রান্স পরীক্ষায় উত্তীর্ণ হয়ে চিকিৎসা বিদ্যায় শিক্ষা গ্রহণ করছেন৷   আরও দেখুন   বেলজিয়ামে ইসলাম   তথ্যসূত্র   বিষয়শ্রেণী:বেলজিয়ান মুসলিম বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:২০২১ গ্রীষ্মকালীন ইউনিভার্সিয়াডের পদক বিজয়ী
ডান|থাম্ব|250x250পিক্সেল| নগাঁও শহরের কাছে কোপিলি নদী কপিলি নদী (কপিল ঋষির নামে নামাঙ্কিত) উত্তর-পূর্ব ভারতের একটি আন্তঃরাজ্য নদী। নদীটি মেঘালয় এবং আসাম রাজ্যের মধ্যে দিয়ে প্রবাহিত এবং আসাম রাজ্যে ব্রহ্মপুত্র নদের দক্ষিণ তীরের বৃহত্তম উপনদী।   গতিপথ  কপিলির উত্স মেঘালয় মালভূমিতে এবং তারপর এটি মধ্য আসাম এবং আসামের পার্বত্য জেলাগুলির মধ্য দিয়ে প্রবাহিত হয়ে ব্রহ্মপুত্রের সাথে মিলেছে। আসামে এটি কারবি আংলং, ডিমা হাসাও, কামরূপ এবং নগাঁও জেলার মধ্যে দিয়ে প্রবাহিত। নদীটির দৈর্ঘ্য  এবং এর অববাহিকা । এর গতিপথে কয়েকটি দর্শনীয় জলপ্রপাতের দেখা পাওয়া যায়   তথ্যসূত্র   বিষয়শ্রেণী:ভারতের নদী বিষয়শ্রেণী:কার্বি আংলং জেলা বিষয়শ্রেণী:আসামের নদী বিষয়শ্রেণী:মেঘালয়ের নদী
ল হল বাংলা ভাষার অষ্টাবিংশ ব্যঞ্জনবর্ণ এবং বাংলা বর্ণমালার ৩৯তম বর্ণ।   বর্ণনা  বর্ণটি বাংলা ভাষাতে ব্যবহৃত ঘোষ, অল্পপ্রাণ, দন্তমূলীয় পার্শ্বিক ব্যঞ্জনধ্বনিটিকে লেখায় প্রকাশ করতে ব্যবহার করা হয়।   ব্যবহার  স্বরবর্ণ ল'র সাথে যুক্ত হলেঅল আ লাইলিঈলীউলুঊলূঋলৃএলেঐলৈওলোঔলৌ  যুক্তবর্ণ (ল যোগ)  ল + ক = ল্ক = বল্কল  ল + গ= ল্গ = বল্গা  ল + ট = ল্ট = উল্টো  ল + ড = ল্ড = বোল্ড  ল + প = ল্প = অল্প  ল + ফ = ল্ফ = গল্ফ  ল + ব = ল্ব = বিল্ব  ল + ম = ল্ম = গুল্ম  ল + য = ল্য = বাল্য  ল + ল = ল্ল = পল্লব   বৈশিষ্ট্য   উদাহরণ  লাল  লালসা   কম্পিউটিং কোড    বহিঃসংযোগ   বিষয়শ্রেণী:বাংলা ব্যঞ্জনবর্ণ
আশা এনকাউন্টার হল ২০২২ সালে মুক্তপ্রাপ্ত ভারতীয় তেলুগু ভাষার একটি ডকুড্রামাধর্মী চলচ্চিত্র। এই চলচ্চিত্রটি রচনা এবং পরিচালনা করেছেন আনন্দ চন্দ্র। ২০১৯ সালে হায়দরাবাদে একটি মেয়েকে করা গণধর্ষণ ও হত্যার উপর ভিত্তি করে চলচ্চিত্রটি তৈরি করা হয়। চলচ্চিত্রটি ১ জানুয়ারী ২০২২ এ মুক্তি পায়।   পটভূমি  ২০১৯ সালের দিসা গণধর্ষণের উপর ভিত্তি করে চলচ্চিত্রটি তৈরি করা হয়। যেখানে একটি লরিতে থাকা ৪ জন লোক একটি যুবতী মেয়েকে ধর্ষণ করে হত্যা করেছিল।   অভিনয়ে   এনএইচআরসি প্রধান চরিত্রের ভূমিকায় শ্রীকান্ত আয়েঙ্গার  আশার ভূমিকায় সোনিয়া আকুলা  ভরতের ভূমিকায় শ্রীধর রাও    মুক্তি  চলচ্চিত্রটি ১ জানুয়ারী ২০২২ সালে মুক্তি পায়। এনটিভির একজন সমালোচক চলচ্চিত্রটি দেখে মিশ্র প্রতিক্রিয়া দেন, তিনি চিত্রনাট্য এবং অনিয়ন্ত্রিত ক্লাইম্যাক্সের সমালোচনা করেন, তবে অভিনয় এবং গানের সুরের প্রশংসা করেন।   তথ্যসূত্র    বহিঃসংযোগ     বিষয়শ্রেণী:তেলুগু ভাষার চলচ্চিত্র বিষয়শ্রেণী:২০২০-এর দশকের তেলুগু ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:হায়দ্রাবাদ, ভারতের পটভূমিতে চলচ্চিত্র বিষয়শ্রেণী:ভারতে ধর্ষণ সম্পর্কে চলচ্চিত্র
মঠবাড়ীয়া পৌরসভা বাংলাদেশের পিরোজপুর জেলার অন্তর্গত মঠবাড়ীয়া উপজেলার একটি নগরভিত্তিক স্থানীয় সরকার সংস্থা। ১৯৯৩ সালে মঠবাড়ীয়া পৌরসভা প্রতিষ্ঠিত হয়  এটি একটি "ক" শ্রেনীর পৌরসভা।   ইতিহাস ১৯৯৩ সালে মঠবাড়ীয়া পৌরসভা প্রতিষ্ঠিত হয়।  প্রশাসনিক অবকাঠামো মঠবাড়িয়া পৌরসভার আয়তন ৪ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মঠবাড়িয়া পৌরসভার মোট জনসংখ্যা ১৮,৩৭৫ জন। এর মধ্যে পুরুষ ৯,১২৪ জন এবং মহিলা ৯,২৫১ জন। মোট পরিবার ৪,৩৩০টি।   শিক্ষা  ২০১১ সালের আদমশুমারি অনুযায়ী মঠবাড়িয়া পৌরসভার সাক্ষরতার হার ৭৭.৯%।  মেয়রদের তালিকা  মোঃ রফিউদ্দিন আহম্মেদ ফেরদৌস , মেয়র,( কার্যকাল ১৯৯৯,২০০৪,২০১১ - ২০২৩) তিন বার ভোটের মাধ্যমে নির্বাচিত মেয়র।  তথ্যসূত্র   বহিঃসংযোগ   বিষয়শ্রেণী:পিরোজপুর জেলার পৌরসভা
মৃণালিনী দেবী (১৮৭৪–১৯০২ ) বিশ্বকবি রবীন্দ্রনাথ ঠাকুরের স্ত্রী। তার জন্ম বাংলাদেশের খুলনার দক্ষিণডিহিতে।  জন্ম ও বিবাহ ১৮৮৩ সালের ৯ ডিসেম্বর রবীন্দ্রনাথের বিয়ে হয় মৃণালিনী দেবী রায়চৌধুরীর সঙ্গে । বিয়ের সময় তাঁর বয়স ছিল নয় (৯) বছর আর রবীন্দ্রনাথ ঠাকুরের বাইশ (২২) বছর । তিনি ঠাকুর-বাড়ির এক অধস্তন কর্মচারী যশোহরের বেণীমাধব রায়চৌধুরীর মেয়ে ।"জীবনপঞ্জি: মৃণালিনী দেবী", চিঠিপত্র, প্রথম খণ্ড, রবীন্দ্রনাথ ঠাকুর, বিশ্বভারতী গ্রন্থনবিভাগ, কলকাতা, ১৪০০ সং, পৃ. ১৭৯-৮১ বিয়ের পূর্বে মৃণালিনীর নাম ছিলো ‘ভবতারিণী’ । যেহেতু এ ধরনের নাম ঠাকুর-বাড়িতে একপ্রকার অচল ছিলো (যেমন করে জ্যোতিরিন্দ্রনাথের স্ত্রী ‘কাদম্বিনী’ হয়েছিলেন ‘কাদম্বরী’), তাই রবীন্দ্রনাথের স্ত্রী ভবতারিণী হলেন ‘মৃণালিনী’—রবীন্দ্রনাথের প্রিয় নাম ‘নলিনী’রই প্রতিশব্দ ।   পারিবারিক জীবন  রবীন্দ্রনাথ ও মৃণালিনী দেবীর দুই পুত্র এবং তিন কন্যাসহ সন্তান ছিলেন পাঁচ জন: মাধুরীলতা (১৮৮৬–১৯১৮), রথীন্দ্রনাথ (১৮৮৮–১৯৬১), রেণুকা (১৮৯১–১৯০৩), মীরা (১৮৯৪–১৯৬৯) এবং শমীন্দ্রনাথ (১৮৯৬–১৯০৭)। এঁদের মধ্যে অতি অল্প বয়সেই রেণুকা ও শমীন্দ্রনাথের মৃত্যু ঘটে।  মৃত্যু ১৯০২ সালের ২৩ নভেম্বর মাত্র আটাশ বছর বয়সে কবিপত্নী মৃণালিনী দেবী মারা যান।রবীন্দ্রজীবনকথা, পৃ. ৫৯-৬০  তথ্যসূত্র   বিষয়শ্রেণী:১৮৭৩-এ জন্ম বিষয়শ্রেণী:১৯০২-এ মৃত্যু বিষয়শ্রেণী:রবীন্দ্রনাথ ঠাকুর বিষয়শ্রেণী:১৮৭৪-এ জন্ম বিষয়শ্রেণী:বাঙালি ব্যক্তি বিষয়শ্রেণী:খুলনার ব্যক্তি বিষয়শ্রেণী:ঠাকুর পরিবার
অনু আগরওয়াল (জন্ম: ১১ই জানুয়ারি ১৯৬৯) একজন ভারতীয় হিন্দি চলচ্চিত্রের মডেল এবং অভিনেত্রী। তিনি তার প্রথম চলচ্চিত্র আশিকী-র জন্য সর্বাধিক পরিচিত।   প্রাথমিক জীবন  অনু আগরওয়াল ১১ই জানুয়ারি ১৯৬৯ দিল্লিতে জন্মগ্রহণ করেন। তার পিতার নাম রমেশ প্রকাশ এবং মাতার নাম উর্মিলা। তার আসল নাম অনিতা আগরওয়াল। তিনি তার স্কুল জীবন থেকেই অভিনয়ের সাথে যুক্ত ছিলেন। তিনি যখন সপ্তম শ্রেণীতে পড়তেন, তখন তিনি একটি মনোলোগ প্রতিযোগিতায় অভিনয় করেন। তারপর তিনি একটি থিয়েটার গ্রুপে অভিনয় শুরু করেন। অভিনয়ের পাশাপাশি তিনি একটি নাটক পরিচালনা করেছিলেন। তিনি দিল্লি বিশ্ববিদ্যালয় থেকে সমাজবিজ্ঞানে স্বর্ণপদক বিজয়ী হয়েছিলেন। ১৯৮৮ সালে মডেলিং শুরু করার সময়ে তিনি দূরদর্শনে ইসি বাহানে নামে সিরিয়াল কাজ করেন। এরপর তিনি মিউজিক্যাল ব্লকবাস্টার সুপারহিট চলচ্চিত্র আশিকীর মাধ্যমে বলিউডে আত্মপ্রকাশ করেন। আশিকী চলচ্চিত্রের জন্য তার খ্যাতি ছড়িয়ে পড়ে এবং প্রতিটি চলচ্চিত্র নির্মাতা তার সাথে সেই সময় কাজ করতে চেয়েছিলেন।    দুর্ঘটনা ও পুনর্লাভ  ১৯৯৯ সালে মুম্বাইয়ে একটি মারাত্মক দুর্ঘটনা ২৯ দিন কোমায় চলে যায় এবং বেশ কয়েক বছর সংগ্রামের পর অনু আগরওয়াল তান্ত্রিক অনুশীলন এবং সন্ন্যাসনী হয়ে যান। ওই দুর্ঘটনার পর তিনি আর বলিউড এ পা রাখেন নি। তিনি দিল্লিতে একটি অনুষ্ঠানে তার আত্মজীবনী উন্মচন করেছিলেন। তিনি একটি সাক্ষাৎকারে বলেন যে - 'দুর্ঘটনাটি আমার স্মৃতিশক্তি কেড়ে নিয়েছে। এটা বিশ্বাস করতে আমার সময় লেগেছে এটি একটি গ্রহ ছিল শক্তির স্থানান্তর হয়েছে। ডাক্তাররা এখনও মনে করেন এটি একটি অলৌকিক ঘটনা যে আমি বেঁচে আছি...। আপনাদের কে বলার জন্য আমি বেঁচে আছি আমি প্রেমের নতুন সন্ধান পেয়েছি। এভাবেই তিনি মৃত্যু থেকে ফিরে এসেছেন, জীবনকে দ্বিতীয় সুযোগ দেওয়ার জন্য মৃত্যুর সাথে লড়াই করেছেন। এটাই তার অনুপ্রেরণামূলক গল্প।  বর্তমানে তিনি অবিবাহিত এবং বিহারে থাকেন। তিনি মুঙ্গেরের বিহারে যোগব্যায়াম স্কুলে যোগব্যায়াম অনুশীলন করেন। মুম্বাইয়ের অনুফুনযোগা নামে একটি যোগব্যায়াম কেন্দ্র গড়ে তোলেন যা বস্তির বাচ্চাদের বিনামূল্যে যোগব্যায়াম শেখান। তিনি উত্তরাখণ্ড এবং কচ্ছের আশ্রম থেকে বিপাসনা, ক্র্যানিওসাক্রাল থেরাপি এবং তন্ত্রসাধনা নিয়ে পরীক্ষা করার পর তৈরি করেছেন।    চলচ্চিত্রের তালিকা   সাল চলচ্চিত্র  রোল নোট  ১৯৮৮ইসি বাহানে পরিনীতা টিভি সিরিয়াল  ১৯৯০আশিকী অনু প্রথম চলচ্চিত্র  ১৯৯২গজব তামাসা গঙ্গা  ১৯৯৩ত্রেডা ত্রেডা চন্দ্রলেখাতামিল চলচ্চিত্র  ১৯৯৩কিং আঙ্কেল নাটক ১৯৯৩খল নায়িকাঅনুরাধা  হলিউড চলচ্চিত্রের রিমেক দ্য হ্যান্ড দ্যাট রকস দ্য ক্র্যাডল ১৯৯৪দ্যা ক্লাউড ডোর কুরাঙ্গি শর্ট মুভি ১৯৯৫জনম কুন্ডলী  কিরণ  ১৯৯৫রাম শাস্ত্র গান  ১৯৯৬রির্টান অফ জুয়েল থিফ  বিশাখা    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী
প্রান্তিক ভারতের পশ্চিমবঙ্গের বীরভূম জেলায় অবস্থিত একটি রেলওয়ে স্টেশন। এটির পিনকোড PNE। এই রেলওয়ে স্টেশনটি প্রান্তিক ও আশেপাশের গ্রাম্য এলাকাগুলোতে রেলযোগাযোগ সরবরাহ করে। স্টেশনটিতে ৩টি প্লাটফর্ম রয়েছে এবং এটি বোলপুর শান্তিনিকেতন ও কোপাই রেলওয়ে স্টেশনের মধ্যে অবস্থিত।   ট্রেনসমূহ  থাম্ব|প্রান্তিক রেলওয়ে স্টেশন  প্রান্তিক রেলওয়ে স্টেশনে ৩৮টি ট্রেন থামে। কিছু এক্সপ্রেস ও যাত্রীবাহী ট্রেন থামে। যেমন:   হাওড়া–নিউ জলপাইগুড়ি জন শতাব্দী এক্সপ্রেস  হাওড়া–মালদহ টাউন প্যাসেঞ্জার  শিয়ালদহ–রামপুরহাট প্যাসেঞ্জার  হাওড়া–রামপুরহাট এক্সপ্রেস  বিশ্বভারতী ফাস্ট প্যাসেঞ্জার  শিয়ালদহ–রামপুরহাট ইন্টারসিটি এক্সপ্রেস  গণদেবতা এক্সপ্রেস  হাওড়া–মালদহ টাউন ইন্টারসিটি এক্সপ্রেস  মা তারা এক্সপ্রেস   তথ্যসূত্র    বহিঃসংযোগ   বিষয়শ্রেণী:বীরভূম জেলার রেলওয়ে স্টেশন বিষয়শ্রেণী:বোলপুর
সিয়াসাতনামা (ফার্সি: سياست نامه, "সরকারের গ্রন্থ") সিয়ারুল মুলুক (আরবি:سیرالملوك, i.e.: "রাজাদের জীবন") নামেও পরিচিত, হল সেলজুক সাম্রাজ্যের সুলতান আল্প আরসালান ও প্রথম মালিক শাহের উজির, নিজামিয়ার প্রতিষ্ঠাতা নিজামুল মুলকের লেখা বই। সেলজুক সাম্রাজ্যের প্রশাসনিক প্রধান হিসেবে নিজামুল মুলক দীর্ঘ ৩০ বছর যাবত বিপুল ক্ষমতা ভোগ করেন।Esposito, John Dictionary of Islam p. 235 মজবুত প্রশাসনিক কাঠামো গড়ে তোলায় তিনি দায়িত্বশীল ছিলেন।Morgan, David Medieval Persia 1040-1797 p. 29 শাসনের ক্ষেত্রে তার মতামত সিয়াসাতনামায় উল্লেখিত হয়েছে। 300px|সিয়াসাতনামা।  বইটি একাদশ শতকে ফারসি ভাষায় লেখা হয়েছে। সরকার, প্রশাসন ও জাতি কর্তৃক সম্মুখীন হওয়া সমস্যা নিয়ে বই লেখার জন্য মালিক শাহের অনুরোধে এই বই লেখা হয়। এই বই আইন ও সংবিধান এর মর্যাদা পায়।Economic Thought of Nizam Al-Mulik Al-Tusi এতে ধর্ম, রাজনীতি নিয়ে ৫০টি অধ্যায় ও অন্যান্য বিষয়ে ১১টি অধ্যায় রয়েছে যা নিজামের হত্যার পূর্বে সংক্ষিপ্তরূপে লেখা হয়।NIZAM al-Mulk একে সরকারের বাস্তবতা ও একে কীভাবে চালিত করতে হবে সে বিষয়ে শাসকের জন্য নির্দেশনা স্বরূপ দেখা হয়। এতে সৈনিক, পুলিশ, গোয়েন্দা ও অর্থ কর্মকর্তার কাজ তুলে ধরা হয়েছে।Lapidus, Ira A History of Islamic Societies p. 151 শাসকের জন্য ন্যায়বিচার ও ধর্মীয় প্রয়োজনীয়তা নিয়ে নৈতিক উপদেশ এতে উল্লেখ রয়েছে। নিজামুল মুলক ন্যায়বিচার নিয়ে নিজের দৃষ্টিভঙ্গি এতে তুলে ধরেছেন। তিনি বলেন যে সব শ্রেণীকেই তাদের প্রাপ্য দিতে হবে এবং দুর্বলদের রক্ষা করতে হবে। যখন সম্ভব ন্যায়বিচার সাধারণ ও মুসলিম আইনের দ্বারা অস্বীকার করা হবে শাসক আল্লাহর কাছে দায়ী থাকবে।  এর মূল ইসলামে প্রোথিত, কিছু ক্ষেত্রে ইসলামপূর্ব পারস্যেও এর উৎস রয়েছে।Morgan, David Medieval Persia 1040-1797 p. 30 সিয়াসাতনামাকে ১২ শতকের পারস্যের অভিজাতদের তাদের পূর্ব সভ্যতার প্রতি দৃষ্টিভঙ্গি ও আমলাতন্ত্রের প্রক্রিয়া নিয়ে আলোকপাতকারী হিসেবে দেখা হয়। এটি ইসলামপূর্ব বিষয় থেকেও উপাদান লাভ করেছে।  এর সর্বপ্রাচীন পান্ডুলিপি ইরানের তাব্রিজ জাতীয় গ্রন্থাগারে রক্ষিত রয়েছে। ১৮৯১ সালে এটি সর্বপ্রথম ফরাসি ভাষায় অনুদিত হয়।  বহিঃসংযোগ গুগল বুকসে ১৮৯৩ সালে চার্লস স্কেফারের অনুবাদ http://books.google.com/books?id=MmwTAAAAQAAJ&printsec=frontcover&dq=inauthor:%22Charles+Schefer%22&hl=en&sa=X&ei=7ZshUdKhB6jfigLC-oCIBQ#v=onepage&q&f=false  আরও দেখুন পারস্য সাহিত্য মিরর ফর প্রিন্সেস নসিহতনামা  তথ্যসূত্র  Esposito, John Dictionary of Islam (Oxford University Press, 2004)   Lapidus, Ira History of Islamic Societies (Cambridge University Press, 2002)   Morgan, David Medieval Persia 1040-1797 (Longman, 1988)   Khismatulin, Alexey. ‘To Forge a Book in the Medieval Ages: Nezām al-Molk’s Siyar al-Moluk (Siyāsat-Nāma)’ in Journal of Persianate Studies 1 (2008), pp. 30–66. See at http://www.ingentaconnect.com/content/brill/jps/2008/00000001/00000001/art00003 Khismatulin, Alexey. Two Mirrors for Princes Fabricated at the Saljūq Court: Nizām al-Mulk’s Siyar al-mulūk and al-Ghazālī’s Nasīhat al-mulūk in The Idea of Iran: the age of the great Saljuqs (forthcoming in Feb. 2013)  বিষয়শ্রেণী:রাজনৈতিক দর্শন বিষয়ক বই বিষয়শ্রেণী:রাজনীতি বিজ্ঞান বিষয়ক বই বিষয়শ্রেণী:নীতিশাস্ত্র বিষয়ক বই বিষয়শ্রেণী:পারস্য সাহিত্য বিষয়শ্রেণী:সেলজুক সাম্রাজ্য
২০০৮ গ্রীষ্মকালীন অলিম্পিকে জুডোতে পুরুষদের ৬৬কেজি বিভাগের প্রতিযোগিতা অনুষ্ঠিত হয় ১০ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় রাত ৮:০০টার সময়।  পুরুষদের জুডো ওজন শ্রেণীর এই বিভাগ দ্বিতীয় সবচেয়ে কম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ৬৬কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।   পদকবিজয়ী    ব্রোঞ্জ    টুর্নামেন্টের ফলাফল   ফাইনাল    ম্যাট ১    ম্যাট ২    রেপোশে    অন্তিম ক্রমপর্যায়  ক্রমপ্রতিযোগী চিত্র:Gold medal icon bn.svg   চিত্র:Silver medal icon bn.svg   চিত্র:Bronze medal icon bn.svg    চিত্র:Bronze medal icon bn.svg   ৫   ৫   ৭   ৭     পাদটিকা   বেইজিং ২০০৮ - জুডো:পুরুষদের -৬৬কেজি - স্বীকৃত ফলাফল  প্রতিযোগিতার ধরন  বিষয়শ্রেণী:২০০৮ গ্রীষ্মকালীন অলিম্পিকে জুডো বিভাগসমূহ
কৃশদায়ান্তি (জন্ম: ২৪ মার্চ ১৯৭৫), প্রায়ই তার মনিকার কেডি দ্বারা পরিচিত, হচ্ছেন ইন্দোনেশিয়া এর একজন গায়িকা এবং অভিনেত্রী। তিনি ইনি শারা এর ছোট বোন, যিনি হচ্ছেন একজন ইন্দোনেশিয়ান গায়িকা। তিনি ট্রেনগোনোর এবং রাশমা উইদাদিনিংসিহ এর মেয়ে। মাত্র ৯ বছর বয়সে, তিনি সিনেমা মেগালোম্যান এর জন্য একটি গান গেয়েছিলেন। তিন বছর পর, তিনি তার প্রথম অ্যালবাম, "বুরুং-বুরুং মালাম" প্রকাশ করেন। অতঃপর তিনি একসঙ্গে "কাতালান সি এমন" নামে সাউন্ডট্র্যাক অ্যালবাম প্রকাশ করেন। যখন তিনি হাই স্কুলে ছিলেন, কৃশদায়ান্তি অনেক গান এবং মডেলিং প্রতিযোগিতায় অংশগ্রহণ করেন। ১৯৯১ সালে, তিনি গাদিস স্যাম্পুল প্রতিযোগিতা এর ফাইনাল পর্যন্ত পৌঁছেছিলেন।  ইউনকি সোয়েওয়ার্নো এবং ক্রিস প্যাটকাওয়া এর সাহায্যে, ১৯৯২ এশিয়া বাগুস তারকা অনুসন্ধান প্রোগ্রামে অংশগ্রহণ করেন, অবশেষে জাপান এর এশিয়া বাগুস ফিল্ম ফেস্টিভালে গ্র্যান্ড প্রাইজ জেতেন। এশিয়া বাগুস প্রতিযোগিতায় বিজয়ী হওয়ার ফলে, কৃশদায়ান্তি সিঙ্গাপুর এ পিকনি ক্যানিয়ন এর পাশাপাশি একক অ্যালবাম রেকর্ড করেছিলেন যা কেবলমাত্র সিঙ্গাপুর এবং জাপান এ এয়ারপ্লে করেছে। ১৯৯৭ সালে, কৃশদায়ান্তি "বেস্ট অফ এশিয়া বাগুস" হিসাবে নির্বাচিত হন। তিনি ১৯৯৯ সালে "মেনঘিটুঙ হরি" এর জন্য শ্রেষ্ঠ ইন্দোনেশিয়ান অ্যালবাম অ্যাওয়ার্ডস, এমটিভি দক্ষিণপূর্ব এশিয়ার "মেনঘিটুঙ হরি", "পপ অ্যালবাম", "সর্বাধিক ব্যয়কৃত নারী শিল্পী" এবং "সর্বাধিক ব্যয়িত ইন্দোনেশিয়ান ভিডিও" পুরস্কার লাভ করেন। ১৯৯৭ সালে আনুগেরাহ মুসিক ইন্দোনেশিয়া এ সেরা পপ অ্যালবাম পুরস্কার জয়লাভ করেন এবং ইন্দোনেশিয়ার ২০০২ সালের এমটিভি ইন্দোনেশিয়া এ "জঙ্গান পেরগি, ইয়াং কামাউ" জন্য সবচেয়ে পছন্দসই মহিলাএর পুরস্কার জেতেন। ২০০৪ সালের সময়কালে, কৃশদায়ান্তি বিভিন্ন আন্তর্জাতিক শহরে কয়েকটি কনসার্টের আয়োজন করে।  সোয়া ম্যাগাজিন পত্রিকায় এক লেখনীতে বলা হয়েছে যে, ইন্দোনেশিয়ার রাষ্ট্রপতির চেয়ে তিনি আরও বেশি উপার্জন করেন। তার গান এবং ধ্রুব কনসার্টের পারফরম্যান্স তাকে গানে বা অভিনয়ের জন্য ভাড়া করা সবচেয়ে ব্যয়বহুল ইন্দোনেশিয়ার শিল্পীদের বলে মনে করে। ১৯৯৬ সালে, তিনি টেবলয়েড বিন্ট্যাং দ্বারা ইন্দোনেশিয়া এর ৬ জন সবচেয়ে বিখ্যাত টেলিভিশন নারী তারকার মধ্যে একজন হিসেবে বিবেচিত হন এবং ২০০৭ সালে ইন্দোনেশিয়ার ৯৯ প্রভাবশালী নারীর তালিকাতে গ্লোব এশিয়ার ৩১ তম স্থান লাভ করেন।  তিনি ১৯৯৬ সালে পূর্ব জাভা থেকে জেবারের একজন সঙ্গীতশিল্পী আনাং হারমানস্যাহকে বিয়ে করেছিলেন। একসাথে তাদের এক পুত্র (আজরিয়েল) এবং এক কন্যা (অরল) আছে। তাদের বিয়ের সময় ট্যাবলয়েডগুলি প্রায়ই কৃশদায়ান্তি এর সাথে ডিকি ওয়াহিদী, তোহপাতি এর গিটার, এবং প্রাক্তন রাষ্ট্রপতি সুহার্টের নাতি এরি সিজিটের সাথে সম্পর্কের গুজব সৃষ্টি করত। সেই সব গুজব কৃশদায়ান্তি দ্বারা অস্বীকার করা হয়, যিনি বলেন যে তার স্বামী সঙ্গে তার সম্পর্ক খুবই ভালো ছিল। ২০০৯ সালের আগস্টে তারা কৃশদায়ান্তি এর অনুরোধে তালাকপ্রাপ্ত হয়।  তথ্যসূত্র পাদটীকা  গ্রন্থপঞ্জি  বহিঃসংযোগ  রুজাকুমানি.কমে কৃশদায়ান্তি  বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:জাভানীয় ব্যক্তি বিষয়শ্রেণী:ইন্দোনেশিয়ার ইংরেজি ভাষার সঙ্গীতশিল্পী বিষয়শ্রেণী:ইন্দোনেশীয় পপ সঙ্গীতশিল্পী বিষয়শ্রেণী:ইন্দোনেশীয় টেলিভিশন অভিনেত্রী
পূর্বে কনট্রা কোস্টা ইউনিট ৮ পাওয়ার প্রজেক্ট নামে পরিচিত গেটওয়ে জেনারেটিং স্টেশন (জিজিএস) হল ক্যালিফোর্নিয়ার কন্ট্রা কোস্টা কাউন্টিতে একটি সম্মিলিত-চক্র প্রাকৃতিক গ্যাস-চালিত বিদ্যুৎ কেন্দ্র, যা উত্তর ও মধ্য ক্যালিফোর্নিয়ার অর্ধ মিলিয়ন গ্রাহকদের বিদ্যুৎ সরবরাহ করে। গেটওয়ে জেনারেটিং স্টেশনটি অ্যান্টিওকের সান জোয়াকুইন নদীর দক্ষিণ তীরে অবস্থিত এবং কনট্রা কোস্টা কাউন্টির দশটি জীবাশ্ম জ্বালানি চালিত বিদ্যুৎ কেন্দ্রের একটি।  ৩৮৬ মিলিয়ন ডলার ব্যয়ে নির্মিত বিদ্যুৎ কেন্দ্রের নির্মাণ কাজ ২০০১ সালে শুরু হয়েছিল; স্টেশনটি ২০০৯ সালে গ্রাহকদের বিদ্যুৎ সরবরাহ শুরু করে। এর নামমাত্র ক্ষমতা ৫৩০ মেগাওয়াট, যার সর্বোচ্চ ক্ষমতা ৫৮০ মেগাওয়াট। এটি তাপ পুনরুদ্ধার বাষ্প জেনারেটরের (এইচআরএসজি) সাথে যুক্ত দুটি দহন টার্বাইন ব্যবহার করে বিদ্যুৎ উৎপাদন করে, যা একটি বাষ্প টার্বাইনকে শক্তি প্রদান করে। বিদ্যুৎ উৎপাদন সুবিধাটি প্যাসিফিক গ্যাস অ্যান্ড ইলেকট্রিকের (পিজি অ্যান্ড ই) মালিকানাধীন এবং উক্ত সংস্থাটি এর পরিচালিত করে।  স্টেশনের বায়ু নির্গমন পারমিটের অনুমোদন রোধ করার জন্য ২০১৫ সালের জুন মাসে পরিবেশ সুরক্ষা সংস্থার বিরুদ্ধে একটি মামলা দায়ের করা হয়; ওই বছরের অক্টোবর মাসে মামলাটি খারিজ হয়ে যায়। ২০১৫ সালের হিসাবে, সুবিধাটিতে একমাত্র নথিভুক্ত করা আঘাতের ঘটনা ২০০৯ সালের এপ্রিল মাসে ঘটে ছিল, যখন একজন কর্মচারী ছিটকে পড়ে ও তার দাঁত ভেঙে যায়।   নির্মাণ  এই সুবিধাটি মূলত "কনট্রা কোস্টা ইউনিট ৮ পাওয়ার প্রজেক্ট" নামের সাথে নির্মাণের একটি প্রস্তাব ২০০০ সালে জানুয়ারি মাসে মিরান্ট ডেল্টা কর্তৃক (বর্তমানে জেনন এনার্জি হোল্ডিংস) ক্যালিফোর্নিয়া এনার্জি কমিশনের কাছে দায়ের করা হয়েছিল। প্রস্তাবটি ২০০১ সালের মে মাসে প্রত্যয়িত হয়েছিল, যে সময়েই নির্মাণ শুরু হয়েছিল। যাইহোক, মিরান্ট ২০০২ সালের মধ্যে আর্থিক অসুবিধার সম্মুখীন হয়, এবং নির্মাণ স্থগিত করা হয়।  প্যাসিফিক গ্যাস অ্যান্ড ইলেকট্রিক ২০০৫ সালের জুলাই মাসে মিরান্টের থেকে আংশিকভাবে নির্মিত প্ল্যান্টটি একটি নিষ্পত্তি চুক্তির মাধ্যমে অধিগ্রহণ করে; সংস্থাটি ২০০৬ সালে ইউনিট ৮-এর সহ-মালিক হিসেবে অনুমোদিত হয় এবং কাগজপত্র জমা দেওয়ার প্রক্রিয়া পুনরায় শুরু হয়।  তথ্যসূত্র  বিষয়শ্রেণী:ক্যালিফোর্নিয়ার প্রাকৃতিক গ্যাস-চালিত বিদ্যুৎ কেন্দ্র
সাইবেরীয় চুনিকণ্ঠী () বৈজ্ঞানিক নাম (Luscinia calliope) ছোট প্যাসারিফর্মিস পাখিটি দক্ষিণ এশিয়ার একটি খুবই পরিচিত পাখি। তবে বাংলাদেশের বিরল পরিযায়ী পাখি এটি। পাখিটি ‘লালগলা বা গুম্পিগোরা’ নামেও পরিচিত।  বিবরণ দৈর্ঘ্য কমবেশি ১৫ সেন্টিমিটার। প্রসারিত ডানা ২৫ সেন্টিমিটার। স্ত্রী-পুরুষ পাখির চেহারা ভিন্ন। পুরুষ পাখির গলার কেন্দ্রবিন্দু উজ্জ্বল লাল। চোখের উপর-নিচে স্পষ্ট চওড়া সাদাটান। অপরদিকে স্ত্রী পাখির গলা অস্পষ্ট সাদাটে। উভয়ের মাথা, পিঠ ও লেজ জলপাই-বাদামি। লেজ ঊর্ধ্বমুখী। লেজতল সাদাটে। বুক ধূসর। পেট জলপাই-বদামির ওপর অস্পষ্ট সাদাটে। ঠোঁট শিং কালো, গোড়ার দিকে ফ্যাকাসে। চোখ কালো। পা ত্বক বর্ণ।See more at: http://www.bd-pratidin.com/last-page/2015/11/21/110941#sthash.bhVSgw9c.dpuf পুরুষ পাখির ভ্রু-রেখা স্পষ্ট সাদা, গলা চুনি লাল, থুতনির পাশে কালো টান থাকে। মেয়েপাখির গলা সাদা কিংবা বেগুনি।দৈনিক প্রথম আলো, মুদ্রিত সংস্করণ, শেষ পাতা, ২৮ জানুয়ারী, ২০১৬ইং  খাদ্য ও অাবাসন এদের প্রধান খাবার পোকামাকড় ও কীটপতঙ্গ। প্রজনন মৌসুম মে থেকে আগস্ট। বাসা বাঁধে সাইবেরিয়ার তাইগ্যা অঞ্চলে। সরাসরি ভূমিতে ঘাস, তন্তু, চিকন ডালপালা ও চুল পেঁচিয়ে বাসা বানায়। ডিম পাড়ে ৪-৬টি। ডিম ফুটতে সময় লাগে ১৪ দিন। শাবক শাবলম্বী হতে সময় লাগে সপ্তাহ দুয়েক।  thumb|left|স্ত্রী, সাইবেরীয় চুনিকণ্ঠী  তথ্য  4- A Guide to the Birds of Thailand - Boonsong Lekagul, Philip D. Round, Mongkol Wongkalisn, Kamol Komolphalin, Ben King.  বহিঃসংযোগ  [[বিষয়শ্রেণী: বিষয়শ্রেণী:এশিয়ার পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:ভুটানের পাখি বিষয়শ্রেণী:ফিলিপাইনের পাখি বিষয়শ্রেণী:১৭৭৬-এ বর্ণিত পাখি